Els grups locals d'Alaquàs protagonitzaran la Nit Jove: Festival Rock d'Alaquàs 2010
30/07/2010

# Els grups locals d'Alaquàs protagonitzaran la Nit Jove: Festival Rock d'Alaquàs 2010

*   30/07/2010
*   [Imprimir](#)
*   Compartir
*    https://www.alaquas.org/documento.asp?id\_do=12202

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12202%2F0&title=Ajuntament%20d%27Alaqu%C3%A0s.%20Premsa.Els%20grups%20locals%20d%27Alaqu%C3%A0s%20protagonitzaran%20la%20Nit%20Jove%3A%20Festival%20Rock%20d%27Alaqu%C3%A0s%202010)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12202/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12202/30072010cartell_festival_rock_alaquas_1_Form_4.jpg)](https://www.alaquas.org/ficheros/documentos/2010/2/12202/30072010cartell_festival_rock_alaquas_1_Form_10.jpg "<a href='https://www.alaquas.org/ficheros/documentos/2010/2/12202/30072010cartell_festival_rock_alaquas_1_Form_10.jpg' target=_blank><i class='fa fa-external-link' aria-hidden='true'></i>.Els grups locals d'Alaquàs protagonitzaran la Nit Jove: Festival Rock d'Alaquàs 2010</a>")

L'Alcaldessa d'Alaquàs, Elvira García Campos, accepta la proposta i el compromís dels grups locals de realitzar la Nit Jove: Festival Rock d'Alaquàs d'enguany amb les actuacions de les formacions musicals de la ciutat

L'actuació i la participació dels grups locals d'Alaquàs donaran vida al Festival Rock d'Alaquàs que se celebrarà el 28 d'agost al parc de la Sequieta. L'Alcaldessa d'Alaquàs, Elvira García Campos, després de reunir-se en diverses ocasions amb els grups locals de la ciutat, ha acceptat la proposta de realitzar el Festival Rock d'Alaquàs donant el protagonisme a les formacions musicals d'Alaquàs i potenciant d'aquesta manera la creació musical local.

L'Ajuntament d'Alaquàs vol agrair la responsabilitat i el compromís dels diferents grups de música de la nostra ciutat, gràcies a les propostes dels quals ha sorgit la realització d'un Festival de Rock d'Alaquàs, exclusivament amb grups locals i sense que supose cap cost addicional per a l'Ajuntament.

Des que l'Ajuntament d'Alaquàs va decidir suspendre l'edició del Festival Rock d'Alaquàs 2010 com a mesura extraordinària davant l'actual situació econòmica, els grups locals de la ciutat han mostrat el seu interès per realitzar aquest esdeveniment musical comprometent-se a actuar en les Festes Majors d'Alaquàs.

L'Alcaldessa d'Alaquàs, conscient d'aquesta situació i motivada pel seu interès d'incloure en el programa de festes una Nit Jove Musical, ha decidit posar en marxa aquest festival però amb caràcter local, públic, gratuït i amb gran qualitat.

La cita musical tindrà lloc el dissabte 28 d'agost a partir de les 22:30 hores al parc de la Sequieta d'Alaquàs. Actuaran les formacions Nomadasquad, El Tio la Careta, Supermosca, Fin de Sed i Godfathers amb Puntoycoma.